FI Euroopan unionin virallinen lehti L 54/28

EFTAn VALVONTAVIRANOMAISEN PÄÄTÖS,

N:o 378/06/KOL,

tehty 6 päivänä joulukuuta 2006,

aluetukikartoista ja tukitasoista (Islanti)

EFTAN VALVONTAVIRANOMAINEN (1), joka

ottaa huomioon Euroopan talousalueesta tehdyn sopimuksen (2) ja erityisesti sen 61–63 artiklan sekä pöytäkirjan 26,

ottaa huomioon EFTAn jäsenvaltioiden sopimuksen valvontaviranomaisen ja tuomioistuimen perustamisesta (3) ja erityisesti sen 24 artiklan,

ottaa huomioon valvonta- ja tuomioistuinsopimuksen pöytäkirjassa 3 olevan I osan 1 artiklan 3 kohdan ja II osan 4 artiklan 3 kohdan,

ottaa huomioon valvontaviranomaisen suuntaviivat ETA-sopimuksen 61 ja 62 artiklan soveltamisesta ja tulkinnasta (4) ja erityisesti niiden 25.B luvun ”Alueelliset valtiontuet 2007–2013”,

sekä katsoo seuraavaa:

I TOSISEIKAT

1. Menettely

Islannin viranomaiset ilmoittivat valvontaviranomaiselle Islannin edustuston Euroopan unionissa 10. heinäkuuta 2006 lähettämässä kirjeessä, jolla toimitettiin eteenpäin valtiovarainministeriön 7. heinäkuuta 2006 päivätty kirje (valvontaviranomainen vastaanotti molemmat kirjeet ja kirjasi ne saapuneiksi 11. heinäkuuta 2006; tapahtuma N:o 380966), valvonta- ja tuomioistuinsopimuksen pöytäkirjassa 3 olevan I osan 1 artiklan 3 kohdan mukaisesti Islannin uuden aluetukikartan ja tukitasot, joita sovelletaan 1. tammikuuta 2007–31. joulukuuta 2013. Ilmoitus perustui Islannin uuteen NUTS-luokittelujärjestelmään, jossa maa on määritelty kahdeksi NUTS III -alueeksi, ja ilmoitus esitettiin sillä varauksella, että Eurostat hyväksyy Islannin hallituksen ehdotuksen tällaisen uuden luokittelun tekemisestä.

Valvontaviranomainen ilmoitti Islannin viranomaisille 13. heinäkuuta 2006 päivätyllä kirjeellä (tapahtuma N:o 381227), että se ei voi määritellä kantaansa ehdotettuun karttaan ennen kuin Eurostat vahvistaa hyväksyneensä virallisesti ehdotuksen, jonka mukaan Islanti luokitellaan kahdeksi NUTS III -alueeksi.

Islannin edustuston Euroopan unionissa 20. lokakuuta 2006 lähettämässä kirjeessä, jolla toimitettiin eteenpäin valtiovarainministeriön 20. lokakuuta 2006 päivätty kirje (valvontaviranomainen vastaanotti molemmat kirjeet ja kirjasi ne saapuneiksi 25. lokakuuta 2006; tapahtuma N:o 395420), Islannin viranomaiset ilmoittivat valvontaviranomaiselle muutoksesta Islannin aluetukikarttaa vuosiksi 2007–2013 koskevaan ilmoitukseen.

Valvontaviranomainen pyysi 25. lokakuuta 2006 päivätyllä kirjeellä (tapahtuma N:o 396970) Islannin viranomaisia toimittamaan lisätietoja.

Islannin valtiovarainministeriö toimitti lisätietoja 16. marraskuuta 2006 päivätyllä kirjeellä (tapahtuma N:o 398727).

2. Tausta

Valvontaviranomainen ilmoitti Islannin viranomaisille tämän edustustolle Euroopan unionissa osoitetulla, 6. huhtikuuta 2006 päivätyllä kirjeellä (tapahtuma N:o 369212), että valvontaviranomainen oli antanut uudet alueellisia valtiontukia koskevat suuntaviivat vuosiksi 2007–2013; suuntaviivat annettiin lisäämällä valtiontuen suuntaviivoihin uusi 25.B luku.

Lisäksi valvontaviranomainen ehdotti valvonta- ja tuomioistuinsopimuksen pöytäkirjassa 3 olevan I osan 1 artiklan 1 kohdan mukaisesti, että Islannin viranomaiset hyväksyisivät valtiontuen suuntaviivojen 25.B.8 jaksossa tarkoitetut aiheelliset toimenpiteet (5).

Islannin viranomaiset hyväksyivät ehdotetut aiheelliset toimenpiteet Islannin edustuston Euroopan unionissa 11. huhtikuuta 2006 päivätyllä kirjeellä, jonka valvontaviranomainen vastaanotti ja kirjasi saapuneeksi 12. huhtikuuta 2006 (tapahtuma N:o 369986).

Valtiontuen suuntaviivojen uudessa 25.B luvussa määrätään, että alueellista investointitukea voidaan myöntää edistämään tiettyjen epäedullisessa asemassa olevien alueiden taloudellista kehitystä. Valvontaviranomaiselle on ilmoitettava ja sen on hyväksyttävä aluetukikartta, jotta EFTA-valtiot voivat myöntää tällaista tukea.

Valtiontuen suuntaviivojen uudessa 25.B luvussa määrätään, että lähtökohtaisesti NUTS III tason (6) alueiksi määritellyt harvaan asutut alueet, joissa on neliökilometriä kohden alle 12,5 asukasta, täyttävät edellytykset tulla otetuksi mukaan kartalle. Islanti on kuitenkin nykyisen NUTS-luokittelujärjestelmän mukaan määritelty kokonaisuudessaan NUTS III alueeksi (sekä NUTS I- ja NUTS II -alueeksi). Islannin asukastiheys on alle 12,5 asukasta/km2 (7). Ottaen huomioon Islannin asukastiheyden erityislaatuisuuden valvontaviranomainen on päättänyt määrittää Islannin tukialueiden kattaman väestönosuuden harvaanasuttujen NUTS IV -alueiden perusteella. Islannin väestöstä 31,6 prosenttia asuu alueilla, joiden asukastiheys on alle 12,5 asukasta/km2. Tukialueiden kattama väestönosuus on Islannissa siis 31,6 prosenttia.

Valvontaviranomainen on kuitenkin Islannin NUTS-luokittelun tulevaa uudistusta silmällä pitäen määrännyt valtiontuen suuntaviivojen uudessa 25.B luvussa (8) nimenomaisesti, että aluetukikartta voidaan määrittää NUTS III -alueiden osalta, jos Islannissa otetaan käyttöön useampia kuin yksi NUTS III -alue.

Islannin viranomaiset ilmoittivat valvontaviranomaiselle 25. lokakuuta 2006 päivätyllä kirjeellään, että Eurostat oli hyväksynyt Islannin uuden NUTS-luokittelun, jonka mukaisesti Islannissa on 1. tammikuuta 2008 lähtien kaksi NUTS III -aluetta.

3. Ehdotetut kartat

Islannin viranomaiset ovat ilmoittaneet kaksi aluetukikarttaa, joissa esitetään kaksi NUTS-luokittelua. Ensimmäinen perustuu tämänhetkiseen NUTS-luokitteluun ajalle 1. tammikuuta 2007–31. joulukuuta 2007 ja toisessa esitetään uusi NUTS-luokittelu ajalle 1. tammikuuta 2008–31. joulukuuta 2013.

3.1 Ehdotettu kartta ajalle 1. tammikuuta 2007–31. joulukuuta 2007

3.1.1 Menetelmät ja kattavuus

Islannissa on kuusi NUTS IV -aluetta, joiden asukastiheys on alle 12,5 asukasta neliökilometriä kohden: Austurland, Norðurland eystra, Norðurland vestra, Suðurland, Vestfirðir ja Vesturland. Ehdotuksen mukaan kaikilla näillä NUTS IV -alueilla voitaisiin myöntää alueellista valtiontukea.

Näillä alueilla asuu kaikkiaan 96 010 henkeä, ja keskimääräinen asukastiheys on 0,95 asukasta neliökilometriä kohden (9). Kyseisillä alueilla asuu 31,4 prosenttia Islannin koko väestöstä.

Ehdotettu aluetukikartta ajalle 1. tammikuuta 2007–31. joulukuuta 2007 sisältää edellä mainitut kuusi NUTS IV -aluetta. Kartta on tämän päätöksen liitteenä 1.

Luettelo kaikista aluetukikartan 1. tammikuuta 2007 ja 31. joulukuuta 2007 välisenä aikana kattamista kunnista esitetään tämän päätöksen liitteessä 2.

3.1.2 Tuen enimmäismäärät

Islannin viranomaiset ehdottavat, että kaikilla karttaan sisältyvillä alueilla olisi voitava myöntää tukea valvontaviranomaisen antamissa aluetuen suuntaviivoissa määritettyjen enimmäistuki-intensiteettien mukaisesti.

Taulukossa 1 esitetään ilmoitetut tuki-intensiteetit.

Taulukko 1

Maantieteellinen alue Yleinen tuen enimmäismäärä (BAE) (10) Keskisuurten yritysten lisä (11) (BAE) Pienten yritysten lisä (11) (BAE) Kaikki tukikelpoiset alueet 15 % 10 % 20 %

3.2 Ehdotettu kartta ajalle 1. tammikuuta 2008–31. joulukuuta 2013

3.2.1 Menetelmät ja kattavuus

Islannin viranomaiset pyysivät 9. kesäkuuta 2006 päivätyllä kirjeellä virallisesti Eurostatia hyväksymään Islannin uuden NUTS-luokittelun kahdeksi NUTS III -alueeksi. Kyseiset kaksi NUTS III -aluetta ovat maan pääkaupunkiseutu (”Höfuðborgarsvæði”) ja pääkaupunkiseudun ulkopuolinen Islanti (”Landsbyggð”). Pääkaupunkiseudun ulkopuolisen Islannin muodostama NUTS III -alue vastaa luoteista, koillista ja eteläistä vaalipiiriä.

Eurostatin pääjohtaja ilmoitti Islannin viranomaisille 27. syyskuuta 2006 päivätyllä kirjeellä, että Islannin uusi jako kahteen NUTS III -alueeseen tulee voimaan 1. tammikuuta 2008.

Kyseisillä alueilla asuu kaikkiaan 113 485 henkeä, ja keskimääräinen asukastiheys on 1,2 asukasta neliökilometriä kohden (12). Alueilla asuu 37,5 prosenttia Islannin koko väestöstä.

Ehdotettu aluetukikartta vuosiksi 2008–2013 sisältää kolme maaseudun vaalipiiriä, jotka on esitetty tämän päätöksen liitteenä 3 olevassa kartassa.

Luettelo kaikista aluetukikartan 1. tammikuuta 2008 ja 31. joulukuuta 2013 välisenä aikana kattamista kunnista esitetään tämän päätöksen liitteessä 4.

3.2.2 Tuen enimmäismäärät

Islannin viranomaiset ehdottavat, että kaikkiin aluetukikarttaan sisällytettyihin alueisiin olisi sovellettava enimmäisintensiteettejä.

Taulukossa 2 esitetään ilmoitetut tuki-intensiteetit.

Taulukko 2

Maantieteellinen alue Yleinen tuen enimmäismäärä (BAE) (13) Keskisuurten yritysten lisä (14) (BAE) Pienten yritysten lisä (14) (BAE) Kaikki tukikelpoiset alueet 15 % 10 % 20 %

II ARVIOINTI

1. Ilmoitukset

Valtiontuen suuntaviivojen 25.B.7 jaksossa (15) todetaan, että ”Ne EFTA-valtion alueet, jotka ovat oikeutettuja alueelliseen investointitukeen poikkeusten nojalla, ja kullekin niistä sallitut alkuinvestointituen enimmäisintensiteetit esitetään EFTA-valtion aluetukikartassa.”.

Kartan laatiminen ei itsessään merkitse ETA-sopimuksen 61 artiklan 1 kohdassa tarkoitetun suoran tuen myöntämistä. Hyväksytty kartta ja alueellista valtiontukea koskevat suuntaviivat luovat puitteet tuen myöntämiselle alueellisista tukiohjelmista.

Hyväksyessään aiheelliset toimenpiteet Islannin hallitus lupasi ilmoittaa valvonta- ja tuomioistuinsopimuksen pöytäkirjassa 3 olevan I osan 1 artiklan 3 kohdan mukaisesti aluetukikartan (16). Heinäkuun 7 päivänä 2006 päivätty ilmoitus (tapahtuma N:o 380966), sellaisena kuin se on muutettuna 25. lokakuuta 2006 päivätyllä muutoksella (tapahtuma N:o 395420) ja täydennettynä 16. marraskuuta 2006 päivätyllä kirjeellä, on täydellinen ilmoitus. Islannin viranomaiset ovat siten täyttäneet aiheellisten toimenpiteiden hyväksymisestä ja valvonta- ja tuomioistuinsopimuksen pöytäkirjassa 3 olevan I osan 1 artiklan 3 kohdasta aiheutuvat velvoitteensa. Näin ollen valvontaviranomainen arvioi ilmoituksen 25.B.7 jakson 86 kohdan mukaisesti valvonta- ja tuomioistuinsopimuksen pöytäkirjassa 3 olevassa I osan 1 artiklan 3 kohdassa tarkoitettua menettelyä noudattaen.

Valvontaviranomainen tutkii ilmoituksen valtiontuen suuntaviivojen 25.B.3–4 jaksossa määritettyjen arviointiperusteiden pohjalta.

2. Valtiontukisääntöjen soveltaminen

2.1 Aluetukikartta ajalle 1. tammikuuta 2007–31. joulukuuta 2007

2.1.1 Menetelmät ja kattavuus

Islannin viranomaiset ovat ehdottaneet valtiontuen suuntaviivojen 25.B.3.3.2 jakson mukaisesti menetelmää, joka perustuu NUTS IV -tasoa vastaaviin maantieteellisiin alueisiin, joiden asukastiheys on alle 12,5 asukasta/km2.

Valvontaviranomainen toteaa, että ehdotetun tukialueen kokonaisväestömäärä on 96 010 henkeä ja asukastiheys 0,95 asukasta neliökilometriä kohden. Ehdotettu aluetukikartta kattaa 31,4 prosenttia Islannin kokonaisväestömäärästä. Islannin viranomaisten ehdottamien tukikelpoisten alueiden kattama 31,4 prosentin kokonaisväestömäärä ei ylitä kansallista enimmäisväestömäärää, joka on 25.B.3.3.1 jaksossa määritetty 31,6 prosentiksi (17).

Valvontaviranomainen toteaa, että ehdotuksen tämä osa täyttää valtiontuen suuntaviivojen 25.B luvun asianmukaiset arviointiperusteet.

2.1.2 Tuen enimmäismäärät

Islannin viranomaiset ovat ehdottaneet, että kaikkien aluetukikartan kattamien alueiden yleiset enimmäistukimäärät ovat 15 prosenttia BAE suurille yrityksille ja että keskisuurten yritysten osalta tukea korotetaan 10 prosenttia ja pienten yritysten osalta 20 prosenttia.

Ehdotus on valtiontuen suuntaviivojen 25.B.4.1.2 jakson ehtojen (18) mukainen. Siinä määrätään: ”Harvaanasutut alueet (NUTS II -tasoa vastaavat tai pienemmät alueet) sekä NUTS III -alueet tai niiden osat, joilla on yhteinen maaraja sellaisen valtion kanssa, joka ei ole Euroopan talousalueen tai EFTAn jäsen, ovat kuitenkin aina oikeutettuja 15 prosentin tuki-intensiteettiin BAE.” (alleviivaukset lisätty)

Valtiontuen suuntaviivoissa todetaan (19) myös, että ”Pienille ja keskisuurille yrityksille myönnetyn tuen osalta 25.B.4.1.2 jaksossa vahvistettuja enimmäismääriä voidaan korottaa 20 prosenttia BAE, kun on kyse pienille yrityksille myönnettävästä tuesta, ja 10 prosenttia BAE, kun on kyse keskisuurille yrityksille myönnettävästä tuesta.”

Tämän perusteella valvontaviranomainen katsoo, että Islannin viranomaisten ehdottamat alueellisena investointitukena myönnettävän tuen enimmäisintensiteetit ovat valtiontuen suuntaviivojen mukaiset.

2.2 Aluetukikartta ajalle 1. tammikuuta 2008–31. joulukuuta 2013

2.2.1 Menetelmät ja kattavuus

Islannin viranomaiset ovat ehdottaneet valtiontuen suuntaviivojen 25.B.3.3.2 jakson mukaisesti menetelmää, joka perustuu NUTS III -tasoa vastaaviin maantieteellisiin alueisiin, joiden asukastiheys on alle 12,5 asukasta/km2.

Valvontaviranomainen toteaa, että ehdotetun tukialueen kokonaisväestömäärä on 113 485 henkeä ja asukastiheys 1,2 asukasta neliökilometriä kohden. Ehdotettu aluetukikartta kattaa 37,5 prosenttia Islannin kokonaisväestömäärästä. Islannin viranomaisten ehdottamien tukikelpoisten alueiden kattama 37,5 prosentin kokonaisväestömäärä ylittää 25.B.3.3.1 jaksossa määritetyn kansallisen enimmäisväestömäärän (20). Valvontaviranomainen on kuitenkin määrännyt mahdollisuudesta arvioida Islannin tukialueiden kattamaa kokonaisväestömäärää uudelleen siinä tapauksessa, että luokittelua muutetaan jakamalla Islanti useampaan kuin yhteen NUTS III -alueeseen (21). Sen vuoksi kansallisen enimmäisväestömäärän ylittyminen voidaan hyväksyä.

Valvontaviranomainen toteaa, että ehdotuksen tämä osa täyttää valtiontuen suuntaviivojen 25.B luvun asianmukaiset arviointiperusteet.

2.2.2 Tuen enimmäismäärät

Islannin viranomaiset ovat ehdottaneet, että kaikkien aluetukikartan kattamien alueiden yleiset enimmäistukimäärät ovat 15 prosenttia BAE suurille yrityksille ja että keskisuurten yritysten osalta tukea korotetaan 10 prosenttia ja pienten yritysten osalta 20 prosenttia.

Ehdotus on valtiontuen suuntaviivojen 25.B.4.1.2 jakson ehtojen (22) mukainen. Siinä määrätään: ”Harvaanasutut alueet (NUTS III tasoa vastaavat tai pienemmät alueet) sekä NUTS III -alueet tai niiden osat, joilla on yhteinen maaraja sellaisen valtion kanssa, joka ei ole Euroopan talousalueen tai EFTAn jäsen, ovat kuitenkin aina oikeutettuja 15 prosentin tuki-intensiteettiin BAE.” (alleviivaukset lisätty).

Valtiontuen suuntaviivoissa todetaan (23) myös, että ”Pienille ja keskisuurille yrityksille myönnetyn tuen osalta 25.B.4.1.2 jaksossa vahvistettuja enimmäismääriä voidaan korottaa 20 prosenttia BAE, kun on kyse pienille yrityksille myönnettävästä tuesta, ja 10 prosenttia BAE, kun on kyse keskisuurille yrityksille myönnettävästä tuesta.”

Tämän perusteella valvontaviranomainen katsoo, että Islannin viranomaisten ehdottamat alueellisena investointitukena myönnettävän tuen enimmäisintensiteetit ovat valtiontuen suuntaviivojen mukaisia.

3. Päätöksen soveltamisala ja tuen kasautuminen

Periaatteessa aluetukikarttoja sovelletaan 1. tammikuuta 2007–31. joulukuuta 2013. Valtiontuen suuntaviivojen 25.B.7 jakson mukaisesti (24) vuonna 2010 voidaan kuitenkin tehdä väliarviointi.

Päätös ei rajoita valvontaviranomaisen toimivaltaa arvioida tarvittaessa karttoja valvonta- ja tuomioistuinsopimuksen pöytäkirjan 3 osassa I olevan 1 artiklan 1 kohdan mukaisesti ennen mainitun määräajan päättymistä.

Islannin viranomaisia muistutetaan siitä, että sovellettaessa aluetukiohjelmia laivanrakennukseen 61 artiklan 3 kohdan c alakohdassa tarkoitettuja alueita koskevaa 12,5 prosentin tuen enimmäisintensiteettiä ei saa valtiontuen suuntaviivojen 24.B.3.3.6 jakson (25) ja 45.B luvun mukaan ylittää.

Ehdotetut tuen enimmäismäärät ovat kasautuvia, eli niillä tarkoitetaan tiettyä investointihanketta varten myönnetyn, kaikista julkisista lähteistä saadun alueellisen investointituen ylärajaa.

Alueellinen investointituki ei saa kasautua vähämerkityksisen tuen kanssa samojen tukikelpoisten kustannusten osalta valtiontuen suuntaviivoissa vahvistettujen tuen enimmäisintensiteettien kiertämiseksi.

Kaikista aluetukiohjelmista, joille ei ole myönnetty ryhmäpoikkeusta ja jotka tulevat voimaan 31. joulukuuta 2006 jälkeen (26), on ilmoitettava valvontaviranomaiselle valvonta- ja tuomioistuinsopimuksen pöytäkirjassa 3 olevan I osan 1 artiklan 3 kohdan mukaisesti.

Lisäksi Islannin viranomaisia muistutetaan siitä, että valtiontuen suuntaviivojen 25.B.8 jakson nojalla voimassa olevia aluetukiohjelmia, mukaan luettuna 31. joulukuuta 2006 jälkeen myönnettävä investointituki, on tarvittaessa muutettava, jos ne eivät kuulu ryhmäpoikkeuksen soveltamisalaan, ja muutoksesta on ilmoitettava valvontaviranomaiselle valvonta- ja tuomioistuinsopimuksen pöytäkirjassa 3 olevan I osan 1 artiklan 3 kohdan mukaisesti.

4. Päätelmät

Ilmoitetut aluetukikartat vastaavat valtiontuen suuntaviivojen 25.B luvussa määritettyjä vaatimuksia, ja valvontaviranomainen voi hyväksyä ETA-sopimuksen 61 artiklan 3 kohdan c alakohdan nojalla tukikelpoisten alueiden kartat,

ON TEHNYT TÄMÄN PÄÄTÖKSEN:

1 artikla

EFTAn valvontaviranomainen on päättänyt hyväksyä ehdotuksen aluetukikartoista ja tuen enimmäisintensiteetit Islannissa sellaisina kuin niistä ilmoitettiin valvontaviranomaiselle 10 päivänä heinäkuuta 2006 päivätyllä kirjeellä (tapahtuma N:o 380966), jota muutettiin 25 päivänä lokakuuta 2006 päivätyllä kirjeellä (tapahtuma N:o 395420) ja täydennettiin 16 päivänä marraskuuta 2006 päivätyllä kirjeellä. Tämän päätöksen liitteet 1 ja 3, joista käyvät ilmi Islannin aluetukikartat ajalle 1 päivästä tammikuuta 200731 päivään joulukuuta 2007 (liite 1) ja ajalle 1 päivästä tammikuuta 200831 päivään joulukuuta 2013 (liite 3), ovat erottamaton osa valtiontuen suuntaviivojen 25.B lukua. Tämän päätöksen liitteissä 2 ja 4 luetellaan kaikki kunnat, joille voidaan myöntää aluetukea ajalla 1 päivästä tammikuuta 200731 päivään joulukuuta 2007 (liite 2) ja ajalla 1 päivästä tammikuuta 200831 päivään joulukuuta 2013 (liite 4).

2 artikla

Rajoittamatta valvonta- ja tuomioistuinsopimuksen pöytäkirjassa 3 olevan I osan 1 artiklan 1 kohdan soveltamista alueelliseen investointitukeen oikeutettujen alueiden karttoja olisi sovellettava 1 päivästä tammikuuta 200731 päivään joulukuuta 2013

3 artikla

Tämä päätös on osoitettu Islannin tasavallalle.

4 artikla

Ainoastaan englanninkielinen teksti on todistusvoimainen.

Tehty Brysselissä 6 päivänä joulukuuta 2006. EFTAn valvontaviranomaisen puolesta Bjørn T. GRYDELAND Puheenjohtaja Kristján Andri STEFÁNSSON Kollegion jäsen

(1) Jäljempänä ’valvontaviranomainen’.

(2) Jäljempänä ’ETA-sopimus’.

(3) Jäljempänä ’valvonta- ja tuomioistuinsopimus’.

(4) Suuntaviivat ETA-sopimuksen 61 ja 62 artiklan sekä valvonta- ja tuomioistuinsopimuksen pöytäkirjassa 3 olevan 1 artiklan soveltamista ja tulkitsemista varten, EFTAn valvontaviranomainen hyväksynyt ja julkaissut 19 päivänä tammikuuta 1994 (EYVL L 231, 3.9.1994, ja ETA-täydennysosa N:o 32). Suuntaviivat sellaisina kuin ne ovat viimeksi muutettuina 25 päivänä lokakuuta 2006. Jäljempänä ’valtiontuen suuntaviivat’. Suuntaviivat ovat nähtävillä Internet-osoitteessa: http://www.eftasurv.int/fieldsofwork/fieldstateaid/guidelines/

(5) 92 kohta.

(6) Sellaisena kuin se on määritetty Euroopan yhteisöjen komission ja Euroopan yhteisöjen tilastotoimiston asiakirjan ’Tilastolliset alueet EFTA-maissa ja ehdokasmaissa’ vuoden 2001 versiossa.

(7) Väestötiheys on 2,9 asukasta/km2.

(8) 21 kohta.

(9) Väestötiedot perustuvat arvioihin tilanteesta 1. lokakuuta 2006.

(10) Bruttoavustusekvivalentti

(11) Sellaisena kuin se määritellään asetuksen (EY) N:o 70/2001 muuttamisesta 25 päivänä helmikuuta 2004 annetun komission asetuksen (EY) N:o 364/2004 (EUVL L 63, 28.2.2004, s. 22) liitteessä 1, joka on sisällytetty ETA-sopimuksen liitteessä XV olevan 1 kohdan f alakohtaan 24 päivänä syyskuuta 2004 tehdyllä ETA:n sekakomitean päätöksellä N:o 131/2004 (EUVL L 64, 10.3.2005, s. 67, ja ETA-täydennysosa N:o 12, s. 42), tai sen jälkeen annetussa asetuksessa.

(12) Väestötiedot perustuvat arvioihin tilanteesta 1. huhtikuuta 2006.

(13) Bruttoavustusekvivalentti

(14) Sellaisena kuin se määritellään asetuksen (EY) N:o 70/2001 muuttamisesta 25 päivänä helmikuuta 2004 annetun komission asetuksen (EY) N:o 364/2004 (EUVL L 63, 28.2.2004, s. 22) liitteessä 1, joka on sisällytetty ETA-sopimuksen liitteessä XV olevan 1 kohdan f alakohtaan 24 päivänä syyskuuta 2004 tehdyllä ETA:n sekakomitean päätöksellä N:o 131/2004 (EUVL L 64, 10.3.2005, s. 67, ja ETA-täydennysosa N:o 12, s. 42), tai sen jälkeen annetussa asetuksessa.

(15) 81 kohta.

(16) 85 kohta.

(17) 21 kohta.

(18) 37 kohta.

(19) 38 kohta.

(20) 21 kohta.

(21) 37 kohta.

(22) 37 kohta.

(23) 38 kohta.

(24) 89 kohta.

(25) 26 kohdan c alakohta.

(26) Valtiontuen suuntaviivojen 25.B luvun 11 ja 90 kohta.

LIITE 1 ALUETUKIKARTTA 2007

LIITE 2 LUETTELO KUNNISTA, JOTKA SISÄLTYVÄT ALUETUKIKARTTAAN 1 PÄIVÄNÄ TAMMIKUUTA 2007–31 PÄIVÄNÄ JOULUKUUTA 2007 NUTS IV -alueet Kunnat Läntinen alue (Vesturland) Akraneskaupstaður Hvalfjarðarsveit Skorradalshreppur Borgarbyggð Grundarfjarðarbær Helgafellssveit Stykkishólmsbær Eyja- og Miklaholtshreppur Snæfellsbær Dalabyggð Westfjordin alue (Vestfirðir) Bolungarvíkurkaupstaður Ísafjarðarbær Reykhólahreppur Tálknafjarðarhreppur Vesturbyggð Súðavíkurhreppur Árneshreppur Kaldrananeshreppur Bæjarhreppur Strandabyggð Luoteinen alue (Norðurland-vestra) Sveitarfélagið Skagafjörður Húnaþing vestra Blönduóssbær Húnavatnshreppur Höfðahreppur Skagabyggð Akrahreppur Koillinen alue (Norðurland-eystra) Akureyrarkaupstaður Norðurþing Fjallabyggð Dalvíkurbyggð Grímseyjarhreppur Arnarneshreppur Eyjafjarðarsveit Hörgárbyggð Svalbarðsstrandarhreppur Grýtubakkahreppur Skútustaðahreppur Aðaldælahreppur Tjörneshreppur Þingeyjarsveit Svalbarðshreppur Langanesbyggð Itäinen alue (Austurland) Seyðisfjarðarkaupstaður Fjarðabyggð Vopnafjarðarhreppur Fljótsdalshreppur Borgarfjarðarhreppur Breiðdalshreppur Djúpavogshreppur Fljótsdalshérað Sveitarfélagið Hornafjörður Eteläinen alue (Suðurland) Vestmannaeyjabær Sveitarfélagið Árborg Mýrdalshreppur Skaftárhreppur Ásahreppur Rangárþing eystra Rangárþing ytra Hrunamannahreppur Hveragerðisbær Sveitarfélagið Ölfus Grímsnes- og Grafningshreppur Skeiða- og Gnúpverjahreppur Bláskógabyggð Flóahreppur

LIITE 3 ALUETUKIKARTTA AJALLE 1. TAMMIKUUTA 2008–31. JOULUKUUTA 2013